**Moj kraj**

**ANTUN BRANKO ŠIMIĆ**

Žuta žita šumore od zrelosti:

Teško klasje svija glave pjane

Vrućine i ljeta. Cesta, sva u bijelosti,

Žuri… tek pred horizontom stane.

Ukočeno stoje makovi.

Zrak treperi ritmom teška ćutanja.

Gdje su vjetri, ljubavnici lutanja?

Mirno. Sada slaze plavi trakovi.

Na jasenu cvrčak ko poludio

Srce suncu sanljivo zagudio.

Dremljivo je; nigdje sela il kuće:

Krajem pada s neba podne vruće

Napravite video za ovu pjesmicu. Tekst pjesme možete kopirati u video uradak, a možete ga recitirati i snimiti svoj glas.

Video treba imati:

* naslovnicu
* 3 slike
* 2 video isječka
* animaciju
* tekst
* odjavnu špicu
* glazbu u pozadini (uređenu)
* dužina trajanja videa je od 15 do 25 sekundi